钦定古今图书集成/理学汇编/学行典/第271卷 > 杨引
## 钦定古今图书集成/理学汇编/学行典/第271卷 > 杨引

按《明外史隐逸传》：“杨引，吉水人。好学能诗文，为宋濂、
陶安所称。驸马都尉陆贤从受学，入朝举止端雅。太
祖喜，问谁教者，以引对。立召见赐食。他日，贤以亵服
见，引太息曰：‘是其心易我，不可久居此矣’。即引去。时
方不次用人，有司频以孝廉、文学、善书荐，皆不赴。复
以纂修征，亦不就。取足垄亩，浩然自得志希古人，追”
法其言，行其教。学者务先操履而后文艺。尝读《论语
乡党篇》，谓人曰：“吾教自有养生术，安事偃仰吐纳为？”
乃节饮食，时动息，迄老视听不衰。事亲孝，交友有终，
视他人权力势利蔑如也。既没，安福刘球称其学探
道源，文范后世去就出处之际，卓然有陶潜、徐穉之
风。